pythainlp/thai-wiki-dataset-v4 huggingface dataset:
ชฎาทิพ จูตระกูล

ชฎาทิพ จูตระกูล (ชื่อเล่น: แป๋ม, สกุลเดิม: จารุวัสตร์) กรรมการยุทธศาสตร์ซอฟต์พาวเวอร์แห่งชาติ, ประธานเจ้าหน้าที่บริหารกลุ่ม บริษัท สยามพิวรรธน์ จำกัด, ประธานเจ้าหน้าที่บริหารร่วม บริษัท ไอคอนสยาม จำกัด, ประธานเจ้าหน้าที่บริหาร บริษัท สยามพารากอน ดีเวลลอปเม้นท์ จำกัด และรองประธานกรรมการ บริษัท สยามพารากอน รีเทล จำกัด
ประวัติ.
ชฎาทิพเป็นธิดาคนสุดท้องในจำนวนบุตรสามคนของพลเอก เฉลิมชัย จารุวัสตร์ อดีดรัฐมนตรีประจำสำนักนายกรัฐมนตรี อดีตผู้อำนวยการองค์การส่งเสริมการท่องเที่ยวแห่งประเทศไทยคนแรก กับทันตแพทย์หญิงลัดดา จารุวัสตร์ เธอยังมีพี่ชายอีกสองคนคือชาญชัย (ถึงแก่กรรมเมื่อวันที่ 11 กุมภาพันธ์ พ.ศ. 2554) และชาลี จารุวัสตร์
เธอสำเร็จการศึกษาปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย และประกาศนียบัตรด้านการประกันภัยน้ำมันและแก๊ส จาก Chartered Insurance Institute สหราชอาณาจักร
การทำงาน.
ชฎาทิพเริ่มทำงานที่ Mercantile & General Reinsurance ก่อนย้ายมายังทิพยประกันภัย และเข้าทำงานในตำแหน่งพนักงานบัญชีที่สยามเซ็นเตอร์ซึ่งเป็นธุรกิจของบิดาในปี พ.ศ. 2529 ก่อนย้ายไปแผนกการตลาด และดำรงตำแหน่งกรรมการผู้จัดการ บริษัท บางกอกอินเตอร์คอนติเนนตอล โฮเต็ลส จำกัด ซึ่งเป็นผู้บริหารสยามเซ็นเตอร์ รวมถึงโรงแรมสยามอินเตอร์คอนติเนนตัล ในปี พ.ศ. 2539
หลังดำรงตำแหน่งกรรมการผู้จัดการ ชฎาทิพมีส่วนสำคัญในการบริหารงานศูนย์การค้าในเครือบริษัทดังกล่าว ทั้งสยามเซ็นเตอร์ และสยามดิสคัฟเวอรี รวมถึงร่วมกับกลุ่มเดอะมอลล์ ที่นำโดยศุภลักษณ์ อัมพุช ในการสร้างสยามพารากอน โดยต่อมาในปี พ.ศ. 2546 บจก. บางกอกอินเตอร์คอนติเนนตอล โฮเต็ลส ได้รับพระราชทานชื่อใหม่จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า "สยามพิวรรธน์" สองปีถัดจากนั้นสยามพารากอนก็เปิดให้บริการ
ในปี พ.ศ. 2552 สยามพิวรรธน์ร่วมมือกับกลุ่มเอ็มบีเคในการปรับปรุงเสรีเซ็นเตอร์เป็นพาราไดซ์ พาร์ค และในอีกห้าปีต่อมาได้ร่วมมือกับเครือเจริญโภคภัณฑ์ ในการสร้างไอคอนสยาม ซึ่งเปิดให้บริการในเดือนพฤศจิกายน พ.ศ. 2561 ในปีเดียวกันบริษัทได้ร่วมมือกับไซม่อนกรุ๊ปในการสร้างสยาม พรีเมี่ยม เอาท์เล็ต แบงค็อก ซึ่งเปิดให้บริการในปี พ.ศ. 2563
ต่อมาในปี พ.ศ. 2566 เธอได้รับการแต่งตั้งจากเศรษฐา ทวีสิน นายกรัฐมนตรี ให้ดำรงตำแหน่งกรรมการยุทธศาสตร์ซอฟต์พาวเวอร์แห่งชาติ ทั้งนี้ เศรษฐายังเป็นลูกพี่ลูกน้องกับอภิชาติ จูตระกูล สามีของเธอด้วย หลังจากนั้นเมื่อเกิดเหตุกราดยิงที่สยามพารากอน ในวันที่ 3 ตุลาคม ขณะที่เธอประชุมกรรมการยุทธศาสตร์ซอฟต์พาวเวอร์แห่งชาติ เธอได้ขอออกจากห้องประชุมเพื่อเดินทางไปติดตามสถานการณ์ด้วยตนเอง วันถัดจากนั้นหลังเหตุการณ์สงบ เธอได้แสดงความเสียใจต่อครอบครัวผู้เสียชีวิตและผู้บาดเจ็บ อีกทั้งขอบคุณคู่ค้า ลูกค้า และทีมงานที่ให้ความร่วมมือในการอพยพออกจากอาคารหลังเกิดเหตุ รวมถึงระบุว่าแผนรักษาความปลอดภัยของโครงการที่เป็นไปตามมาตรฐานสากล ช่วยลดความเสี่ยงและจำกัดวงความเสียหายจากเหตุดังกล่าว
ชีวิตส่วนตัว.
ชฎาทิพสมรสกับอภิชาติ จูตระกูล ประธานกรรมการ บมจ. แสนสิริ มีธิดาหนึ่งคน คือ ชญาภา จูตระกูล ประธานเจ้าหน้าที่บริหาร บริษัท เดอะ พิงค์แล็บ จำกัด
รีวอิจิ คิจิมะ

รีวอิจิ คิจิมะ (; โรมาจิ: "Kijima Ryūichi", 29 มีนาคม 1985 –) เป็นนักพากย์ชาย ชาวญี่ปุ่น เกิดที่จังหวัดฮกไกโด สำเร็จการศึกษา จากโรงเรียนมัธยมโคเรียว และโรงเรียนเฉพาะทางอนิเมะ มังงะ เซยูซัปโปโระ สังกัดเมาซูโปรโมชัน ส่วนสูง 172 ซม.
มิดไนต์เมมโมรีส์

มิดไนต์เมมโมรีส์  เป็นสตูดิโออัลบั้มลำดับที่สามของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 25 พฤศจิกายน ค.ศ. 2013 โดยโคลัมเบียเรเคิดส์ ไซโกมิวสิก และโซนีมิวสิก โดยอัลบั้มได้รับการอธิบายว่ามี "โทนเสียงร็อกเล็กน้อย" ซึ่งมากกว่าความพยายามครั้งก่อน ๆ อัลบั้มนี้กลายเป็นอัลบั้มที่จำหน่ายเร็วที่สุดในประวัติศาสตร์ของแอมะซอนในสหราชอาณาจักร โดยทำลายสถิติจากการเปิดตัวครั้งก่อนในอัลบั้ม "เทคมีโฮม" (2012) เปิดตัวที่อันดับหนึ่งบนชาร์ต"บิลบอร์ด" 200 ในสหรัฐ ทำให้วันไดเรกชันเป็นนักร้องกลุ่มแรกในประวัติศาสตร์ที่เปิดตัวที่อันดับหนึ่งในสหรัฐด้วยสามอัลบั้มแรกของพวกเขา แม้จะวางจำหน่ายห้าสัปดาห์ก่อนสิ้นปี แต่"มิดไนต์เมมโมรีส์"ก็กลายเป็นอัลบั้มที่จำหน่ายดีที่สุดในปี 2013 ตามรายชื่อโดยสมาพันธ์ผู้ผลิตสิ่งบันทึกเสียงระหว่างประเทศ (IFPI) โดยมียอดจำหน่ายสี่ล้านชุด อัลบั้มนี้ได้รับการสนับสนุนจำนวน 4 ซิงเกิล ได้แก่ "Best Song Ever", "Story of My Life", เพลงชื่อเดียวของอัลบั้ม "Midnight Memories" และ "You & I"
เมื่อออกอัลบั้ม"มิดไนต์เมมโมรีส์" ได้รับคำวิจารณ์ที่หลากหลายจากนักวิจารณ์เพลง โดยนักวิจารณ์หลายคนยกย่องความลึกซึ้งของเนื้อหาประพันธ์และการเรียบเรียงดนตรีของอัลบั้ม รวมถึงระดับการมีส่วนร่วมของกลุ่มในกระบวนการผลิต อย่างไรก็ตาม คนอื่น ๆ แย้งว่าเนื้อหาบทประพันธ์นี้น่าจดจำน้อยกว่าผลงานก่อนหน้านี้ และรู้สึกว่ารูปแบบยังไม่เป็นผู้ใหญ่เท่าที่ควร เพื่อประชาสัมพันธ์อัลบั้มวงวันไดเรกชันได้เริ่มแวร์วีอาร์ทัวร์ในปี 2014 โดยครั้งนี้เป็นการทัวร์คอนเสิร์ตรอบโลกครั้งที่ 3 และทัวร์คอนเสิร์ตในสนามกีฬาเป็นครั้งแรก
รายชื่อเพลง.
หมายเหตุ
ชาร์ต.
<templatestyles src="Col-begin/styles.css"/>
วิมีโอ

วิมีโอ  เป็นแพลตฟอร์มเผยแพร่วิดีโอซึ่งมีสำนักงานอยู่ที่นครนิวยอร์ก ก่อตั้งโดย เจค ลอดวิก และ แซค ไคลน์ เมื่อปี ค.ศ. 2004 โดยเน้นนำเสนอวิดีโอความละเอียดสูงแก่ผู้ใช้บนอุปกรณ์หลากหลายประเภท มีตัวแบบธุรกิจเป็นซอฟต์แวร์บริการ (software as a service) โดยมีรายได้มาจากการเรียกเก็บค่าธรรมเนียมจากการสมัครสมาชิกของผู้ใช้ และมีเครื่องมือให้ผู้ใช้สามารถสร้าง ตัดต่อ และเผยแพร่วิดีโอได้
เมื่อเดือนธันวาคม ค.ศ. 2021 วิมีโอมีผู้ใช้ประมาณ 260 ล้านคน และมีผู้สมัครสมาชิกแบบชำระเงินประมาณ 1.6 ล้านคน
ชิฮายะ โยชิตาเกะ

ชิฮายะ โยชิตาเกะ (; โรมาจิ: "Yoshitake Chihaya", 28 มีนาคม 1999 –) เป็นนักพากย์ และ นักร้อง ชาวญี่ปุ่น เกิดที่จังหวัดฮิโรชิมะ สังกัด Apollo Bay
อัชเกล็อน

อัชเกล็อน (ฮีบรู: , ʾAšqəlōn,)) เป็นเมืองติดชายฝั่งทะเลในเขตใต้ของประเทศอิสราเอล บนชายฝั่งทะเลเมดิเตอร์เรเนียน ตั้งอยู่ห่างจากเมืองเทลอาวีฟทางทิศใต้ 50 กิโลเมตร (30 ไมล์) และห่างจากเส้นเขตแดนฉนวนกาซาทางทิศเหนือ 13 กิโลเมตร (8 ไมล์)
เมืองสมัยใหม่นี้ตั้งชื่อตามเมืองท่าโบราณที่ชื่อ อัสคาลอน (Ascalon) ซึ่งถูกทำลายเมื่อปี 1270 และปัจจุบันสามารถพบเห็นซากเมืองได้ที่แหล่งโบราณคดีทางปลายตะวันตกเฉียงใต้ของมหานครสมัยใหม่ ซากปรักหักพังเหล่านี้มีอายุย้อนไปถึงยุคหินใหม่และเมืองผ่านอารยธรรมหลายสมัย ทั้งอียิปต์โบราณ คานาอัน ฟิลิสตีน อัสซีเรีย บาบิโลน กรีก แฮสมาเนียน โรมัน เปอร์เซีย อาหรับ และครูเสด 
การพัฒนาเมืองสมัยใหม่เริ่มต้นห่างจากโบราณสถานประมาณ 4 กิโลเมตร ในฐานะเมืองของชาวปาเลสไตน์ที่ชื่อ อัลมัจญ์ดาล (al-Majdal; ฮีบรู: "ʾĒl-Mīǧdal") ประชากรของเมืองมีเพียงมุสลิมและคริสตศาสนิกชนในสมัยก่อนสงครามอาหรับ–อิสราเอล ค.ศ. 1948 ประชากรมีราว 10,000 คน และในเดือนตุลาคม 1948 เมืองเป็นที่อยู่อาศัยของผู้ลี้ภัยปาเลสไตน์หลายพันคนที่มาจากหมู่บ้านใกล้เคียง จนเมืองถูกครอบครองโดยอิสราเอลเมื่อวันที่ 5 พฤศจิกายน 1948 ซึ่งขณะนั้นประชากรชาวอาหรับได้หนีไปแล้ว หลงเหลือประชากร 2,700 คน ซึ่งมี 500 คน ถูกเนรเทศโดยทหารอิสราเอลเมื่อเดือนธันวาคม 1948 และส่วนที่เหลือถูกเนรเทศเมื่อปี 1950 ปัจจุบันประชากรของเมืองส่วนใหญ่เป็นชาวยิว
จากข้อมูลปี 2021 อัชเกล็อนมีประชากร 149,160 คน เป็นเมืองที่ใหญ่เป็นอันดับสามใน เขตใต้ของอิสราเอล
โฟร์ (อัลบั้มวันไดเรกชัน)

โฟร์  เป็นสตูดิโออัลบั้มลำดับที่สี่ของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 17 พฤศจิกายน ค.ศ. 2014 โดยโคลัมเบียเรเคิดส์ และไซโกมิวสิก อัลบั้มนี้นำหน้าด้วยสองซิงเกิล "Steal My Girl" และ "Night Changes" ซึ่งทั้งสองเพลงได้รับการรับรองระดับแพลตตินัมในสหรัฐ อัลบั้มนี้ยังเป็นอัลบั้มสุดท้ายของวงวันไดเรกชันที่มีเซย์น แมลิกเป็นสมาชิก ซึ่งประกาศว่าเขาจะออกจากวงเมื่อวันที่ 25 มีนาคม ค.ศ. 2015
โดยทั่วไปอัลบั้มนี้ได้รับการวิจารณ์เชิงบวกจากนักวิจารณ์เพลง เปิดตัวที่อันดับหนึ่งของชาร์ตใน 18 ประเทศ รวมถึงสหราชอาณาจักร ออสเตรเลีย และสหรัฐ อัลบั้ม"โฟร์"ทำให้วันไดเรกชันกลายเป็นวงดนตรีวงแรกที่มีสี่อัลบั้มแรกเปิดตัวที่อันดับหนึ่งในสหรัฐ ตามสมาพันธ์ผู้ผลิตสิ่งบันทึกเสียงระหว่างประเทศ (IFPI) "โฟร์"เป็นอัลบั้มที่จำหน่ายดีที่สุดอันดับที่หกของปี 2014 โดยมียอดจำหน่ายที่ 3.2 ล้านชุดทั่วโลก
ชาร์ต.
<templatestyles src="Col-begin/styles.css"/>
กุสตาฟว์ โฟลแบร์

กุสตาฟว์ โฟลแบร์ (12 ธันวาคม ค.ศ. 1821 – 8 พฤษภาคม ค.ศ. 1880) เป็นนักประพันธ์ชาวฝรั่งเศส เขาได้รับการยกย่องว่าเป็นผู้นำด้านวรรณกรรมแบบสัจนิยมทั้งในประเทศและต่างประเทศ เขาเป็นที่รู้จักจากผลงานนวนิยาย (1857) ซึ่งเป็นนวนิยายเปิดตัวเรื่องแรกของเขา รวมถึงผลงานเรื่อง และเป็นที่รู้จักจากงานเขียนอันละเมียดละไมและมีสุนทรียภาพ
นักเขียนเรื่องสั้นที่มีชื่อเสียงอย่างกี เดอ โมปาซ็อง ได้รับคำปรึกษาจากโฟลแบร์
แนวร่วมปิตุภูมิ (ออสเตรีย)

แนวร่วมปิตุภูมิ (อักษรย่อ: VF) เป็นองค์กรทางการเมืองฝ่ายขวา อนุรักษนิยม ชาตินิยม และบรรษัทนิยม ที่ปกครองประเทศออสเตรียในระหว่าง ค.ศ. 1933–1938 โดยองค์กรได้อ้างตนเป็นขบวนการไม่ฝักใฝ่ฝ่ายใด และมีจุดมุ่งหมายเพื่อรวมประชากรออสเตรียทั้งปวง และเอาชนะความแตกแยกทางการเมืองและสังคม แนวร่วมปิตุภูมิก่อตั้งขึ้นเมื่อวันที่ 20 พฤษภาคม ค.ศ. 1933 โดยนายกรัฐมนตรีจากพรรคสังคมคริสตชน เอ็งเงิลแบร์ท ด็อลฟูส ในฐานะพรรคการเมืองตามกฎหมายเพียงหนึ่งเดียวของประเทศ โดยองค์กรได้รับการจัดระเบียบตามแนวทางของลัทธิฟาสซิสต์อิตาลีและสอดคล้องกับหลักการของโรมันคาทอลิก อีกทั้งยังไม่สนับสนุนการเหยียดเชื้อชาติเหมือนอย่างที่ฟาสซิสต์อิตาลีทำในภายหลังด้วย แนวร่วมปิตุภูมิสนับสนุนชาตินิยมออสเตรีย และความเป็นเอกราชจากเยอรมนีบนพื้นฐานแห่งการปกป้องเอกลักษณ์ทางศาสนาแบบคาทอลิกออสเตรียจากสิ่งที่พวกเขาพิจารณาว่าเป็นรัฐเยอรมันโปรเตสแตนท์
แนวร่วมปิตุภูมิเกิดจากการรวมตัวของพรรคสังคมคริสตชนของด็อลฟูส สันนิบาตกสิกรรมลันท์บันท์ และกองกำลังกึ่งทหารฝ่ายขวาไฮม์แวร์ ซึ่งทั้งหมดนี้ล้วนแล้วแต่ต่อต้านลัทธิมากซ์ ทุนนิยมแบบปล่อยให้ทำไป และประชาธิปไตยเสรีนิยมทั้งสิ้น องค์กรได้ก่อตั้งระบอบอำนาจนิยมและบรรษัทนิยมในสหพันธรัฐออสเตรีย ซึ่งเป็นที่รู้จักกันในภาษาเยอรมันว่า "Ständestaat" ("รัฐบรรษัทนิยม") สำหรับมโนทัศน์การปกครองและสังคมขององค์กรดำเนินการตามอย่างหลักคำสอนทางสังคมในสารสันตะปาปา"กวาดราเจซิโมอันโน" ค.ศ. 1931 ของสมเด็จพระสันตะปาปาปิอุสที่ 11 มีการสั่งห้ามและข่มเหงฝ่ายค้านทางการเมืองทั้งหมดของแนวร่วมปิตุภูมิ อันประกอบด้วยพรรคคอมมิวนิสต์ พรรคประชาธิปไตยสังคมนิยม (ซึ่งต่อสู้กับองค์กรในสงครามกลางเมืองเมื่อเดือนกุมภาพันธ์ ค.ศ. 1934) และพรรคนาซีออสเตรีย (ซึ่งต้องการรวมประเทศเข้ากับเยอรมนี) เมื่อนายกรัฐมนตรีด็อลฟูสถูกนักการเมืองนาซีลอบสังหารในเดือนกรกฎาคม ค.ศ. 1934 ตำแหน่งหัวหน้าแนวร่วมและนายกรัฐมนตรีออสเตรียจึงได้รับการสืบต่อโดยควร์ท ชุชนิค ผู้ซึ่งปกครองประเทศจนกระทั่งพวกนาซีบังคับให้เขาลาออกในวันที่ 11 มีนาคม ค.ศ. 1938 และออสเตรียจึงถูกผนวกรวมกับเยอรมนีนาซีในวันถัดมา
บทบาทของแนวร่วมปิตุภูมิเป็นที่ถกเถียงกันในประวัติศาสตร์นิพนธ์ออสเตรียช่วงหลังสงคราม โดยขณะที่นักประวัติศาสตร์จำนวนมากพิจารณาว่าองค์กรเป็นตัวแทนแห่งชาวออสเตรียและลัทธิฟาสซิสต์เคร่งศาสนจักรคาทอลิก (หรือที่เรียกว่า "ฟาสซิสต์ออสเตรีย") และมีส่วนต้องรับผิดชอบต่อความล้มเหลวของระบอบประชาธิปไตยเสรีนิยมในออสเตรีย นักประพันธ์ฝ่ายขวาจัดได้มองว่าองค์กรมีส่วนอย่างแข็งขันสำหรับการปกป้องเอกราชของประเทศและการต่อต้านระบอบนาซี
กี เดอ โมปาซ็อง

อ็องรี เรอเน อาลแบร์ กี เดอ โมปาซ็อง (5 สิงหาคม ค.ศ. 1850 – 6 กรกฎาคม ค.ศ. 1893) เป็นนักเขียนชาวฝรั่งเศสในศตวรรษที่ 19 ซึ่งได้รับการยกย่องว่าเป็นปรมาจารย์ด้านเรื่องสั้นและเป็นตัวอย่างของสำนักวิชาธรรมชาติวิทยา การบรรยายภาพชีวิตมนุษย์ เทวลิขิต และพลังทางสังคมในรูปแบบที่ไม่แยแสและมักมองโลกในแง่ร้าย
โมปาซ็องได้รับคำปรึกษาจากกุสตาฟว์ โฟลแบร์ หลาย ๆ เรื่องสั้นของเขามีเรื่องราวเกิดขึ้นระหว่างสงครามฝรั่งเศส-ปรัสเซียในคริสต์ทศวรรษ 1870 โดยบรรยายถึงความไร้ประโยชน์ของสงคราม และพลเรือนผู้บริสุทธิ์ที่ติดอยู่กับเหตุการณ์ที่อยู่นอกเหนือการควบคุม ซึ่งได้เปลี่ยนแปลงประสบการณ์พวกเขาไปอย่างถาวร เขาเขียนเรื่องสั้น 300 เรื่อง นวนิยาย 6 เล่ม หนังสือท่องเที่ยว 3 เล่ม และบทกวี 1 เล่ม เรื่องที่ตีพิมพ์ครั้งแรกของเขาชื่อ (1880) อาจถือว่าเป็นผลงานที่โด่งดังที่สุดของเขา
หลวงหิรญการโกศิต (ป้อม ธนสิริ)

รองอำมาตย์เอก หลวงหิรญการโกศิต นามเดิม ป้อม ธนสิริ (15 เมษายน พ.ศ. 2407 – 29 กรกฎาคม พ.ศ. 2459) เป็นขุนนางชาวไทย เคยดำรงตำแหน่งปลัดกรมกรมกลาง และต้นตระกูลธนสิริ
ประวัติ.
หลวงหิรญการโกศิต (ป้อม ธนสิริ) เป็นบุตรของศรีและแพ่ง ธนสิริ เกิดเมื่อวันที่ 15 เมษายน พ.ศ. 2407 ณ ตำบลสวนมะลิ ข้างวัดดวงแข กรุงเทพ
ได้ศึกษาภาษาไทย เลข ลูกคิด ฯลฯ ตามโรงเรียนสามัญ เมื่ออายุสมควรอุปสมบทแล้ว ได้อุปสมบทในสำนักพระเทพกวี (นิ่ม) วัดเครือวัลย์ เป็นพระอุปัชฌาย์ เมื่อวันที่ 19 เมษายน พ.ศ. 2428 จำพรรษาอยู่ที่วัดดวงแข สวนมะลิ และเล่าเรียนพระปริยัติธรรมอยู่ 3 พรรษา จึงลาสิกขาบท
การรับราชการ.
ครั้งเดือนพฤษภาคม พ.ศ. 2430 ได้เข้ารับราชการเป็นเสมียนอยู่ที่กรมศุลกากร กระทรวงพระคลังมหาสมบัติ 5 ปี
วันที่ 1 เมษายน พ.ศ. 2436 ย้ายมารับราชการเป็นเสมียนอยู่ในกองบัญชี กระทรวงธรรมการ ได้เลื่อนตำแหน่งโดยลำดับจนเป็นนายเวรแผนกเบิกจ่ายในกระทรวงธรรมการนั้น
วันที่ 1 กรกฎาคม พ.ศ. 2455 ได้เลื่อนตำแหน่งขึ้นเป็นปลัดกรมกรมกลาง และรับราชการเรื่อยมา
ถึงแก่กรรม.
หลวงหิรญการโกศิตเริ่มป่วยมาตั้งแต่วันที่ 23 กรกฎาคม พ.ศ. 2459 เป็นไข้ มีอาการให้เมื่อยและป่วยตามตัว แพทย์ประกอบยารักษาอยู่ 8 วันหาคลายไม่ ครั้นวันที่ 29 กรกฎาคม พ.ศ. 2459 เวลาบ่าย 4 โมง หลวงหิรญการโกศิตก็ถึงแก่กรรมด้วยโรคกษัย รวมอายุ 53 ปี
ประธานาธิบดีแห่งรัฐปาเลสไตน์

ประธานาธิบดีแห่งรัฐปาเลสไตน์  เป็นประมุขแห่งรัฐของรัฐปาเลสไตน์ ยัสเซอร์ อาราฟัต ดำรงตำแหน่งนี้เป็นคนแรกใน พ.ศ. 2532 หนึ่งปีหลังจากการประกาศอิสรภาพของชาวปาเลสไตน์ ตำแหน่งประธานาธิบดีแห่งรัฐปาเลสไตน์แต่เดิมเป็นตำแหน่งเพียงในนามคู่ขนานไปกับตำแหน่งประธานโดยพฤตินัยขององค์การบริหารแห่งชาติปาเลสไตน์ อาราฟัตดำรงตำแหน่งทั้งสองตั้งแต่ พ.ศ. 2537 เรื่อยมาจนกระทั่งเขาเสียชีวิตในเดือนพฤศจิกายน พ.ศ. 2547 และมะห์มูด อับบาส เป็นผู้ดำรงตำแหน่งทั้งสองสืบมา
ในเดือนมกราคม พ.ศ. 2548 สภากลางปาเลสไตน์ (พีซีซี) ขอให้อับบาสปฏิบัติหน้าที่ประธานาธิบดีแห่งรัฐปาเลสไตน์ ในเดือนพฤศจิกายน พ.ศ. 2551 สภากลางปาเลสไตน์ได้อนุมัติให้อับบาสดำรงตำแหน่งประธานาธิบดีต่อไป ตั้งแต่ พ.ศ. 2556 ตำแหน่งประธานาธิบดีแห่งรัฐปาเลสไตน์กลายเป็นตำแหน่งประธานาธิบดีปาเลสไตน์เพียงตำแหน่งเดียว
สถานีนำร่อง

สถานีนำร่อง  เป็นสำนักงานใหญ่สำหรับผู้นำร่องบนฝั่ง ในทะเล หรือสถานที่ที่สามารถว่าจ้างผู้นำร่องได้ หากต้องการเดินทางจากสถานีนำร่องไปยังเรือที่กำลังแล่นเข้ามา ผู้นำร่องอาจจะต้องใช้ยานพาหนะที่มีความเร็วเพื่อไปให้ถึงเรือที่ต้องการการนำร่อง เช่น เรือนำร่อง 
ประวัติ.
ในอดีต สถานีนำร่องมักจะตั้งอยู่บนเกาะหรือในพื้นที่อื่น ๆ ในทะเลใกล้กับท่าเรือ ทำให้ผู้นำร่องมีเวลามากพอที่จะเดินทางไปยังเรือที่กำลังแล่นผ่านเข้ามา โดยมีเรือสองลำที่ทำงานหมุนเวียนกันตลอดเวลา เรือนำร่องจะประจำการอยู่ที่สถานีอาจจะนานถึง 1 สัปดาห์ ผู้นำร่องจะถูกส่งลงที่สถานีนำร่องหลังจากนำทางเรือเข้ามาเพื่อไปยังเรืออีกลำที่จะเดินทางในขาออก
เรือที่ทำงานร่วมกันกับสถานีนำร่องมักเรียกว่า "เรือประจำสถานี (station boat)" โดยมีสถานีนำร่องเคปค้อด และกระโจมไฟบอสตันเป็นตัวอย่างของสถานีนำร่อง เรือประจำสถานีจะอยู่ระหว่างเส้นแบ่งระหว่างกระโจมไฟเรซพอยท์ไปทางตะวันตกเฉียงเหนือและกระโจมไฟไฮท์แลนด์ไปทางใต้ สถานีนำร่องเคปค้อดตั้งขึ้นในปี พ.ศ. 2416 ผู้นำร่องจะมี "รองสถานี" ซึ่งจะคอยลาดตระเวนในพื้นที่โดยไม่ออกไปไกลกว่านั้น หากพบว่ามีผู้นำร่องไม่ปฏิบัติงานบนเรือตามที่กำหนดก็จะรายงานไปยังผู้กำกับการสถานีนำร่อง ซึ่งรองสถานีสามารถเดินทางไปได้ทุกที่ที่ต้องการ โดยบางส่วนอาจจอยู่ห่างจากท่าเรือเป็นระยะทางกว่า 300 ไมล์หรือมากกว่านั้น
ปัจจุบัน.
เรื่อนำร่องในปัจจุบันนั้นมีความเร็วกว่าในอดีตมาก ปัจจุบันสถานีนำร่องส่วนใหญ่อยู่บนแผ่นดินใหญ่ เช่น สถานีนำร่องแอมโบรสเป็นตัวอย่างของสถานีนำร่องที่ใช้งานโดยผู้นำร่องแซนดี้ฮุคในปัจจุบัน โดยเรือจะแจ้งสถานีนำร่องผ่านทางวิทยุเมื่อคาดว่าจะเข้าสู่ท่าเรือ ซึ่งสถานีนำร่องจะมีวิทยุและเรดาร์เผื่อให้สามารถพูดคุยกับกัปตันเรือและมองเห็นเรือเมื่อแล่นเข้ามาใกล้ สถานีนำร่องอาจจะสั่งให้ผู้นำร่องไปขึ้นเรือและนำทางเข้าสู่ท่าเรือ หลังจากที่ผู้นำร่องขึ้นเรือแล้ว เรือนำร่องจะกลับมาประจำที่สถานีนำร่อง
ในบางครั้ง สถานีนำร่อง อาจหมายถึงสถานที่บนสะพานเดินเรือที่ผู้นำร่องอยู่ในตำแหน่งขณะนำทางเรือ เช่น ห้องนำร่อง แต่ไม่ค่อยมีการใช้งาน
ควร์ท ชุชนิค

ควร์ท อาล็อยส์ โยเซ็ฟ โยฮัน ฟ็อน ชุชนิค (14 ธันวาคม ค.ศ. 1897 – 18 พฤศจิกายน ค.ศ. 1977) เป็นนักการเมืองชาวออสเตรีย ผู้ซึ่งดำรงตำแหน่งนายกรัฐมนตรีแห่งสหพันธรัฐออสเตรียตั้งแต่ ค.ศ. 1934 ภายหลังจากเหตุการณ์ลอบสังหารนายกรัฐมนตรีเอ็งเงิลแบร์ท ด็อลฟูส จนกระทั่งการรวมประเทศกับเยอรมนีใน ค.ศ. 1938 แม้ว่าชุชนิคจะมองว่าออสเตรียเป็น "รัฐของเยอรมัน" และชาวออสเตรียก็คือชาวเยอรมัน แต่เขากลับต่อต้านจุดมุ่งหมายในการรวมออสเตรียเข้าสู่ไรช์ที่สามของอดอล์ฟ ฮิตเลอร์ อย่างแข็งขัน และต้องการให้ประเทศยังดำรงเอกราชของตนต่อไป
เมื่อความพยายามในการปกป้องเอกราชออสเตรียของชุชนิคล้มเหลว เขาจึงลาออกจากตำแหน่งนายกรัฐมนตรี และหลังจากเหตุการณ์อันชลุส (รวมประเทศ) ชุชนิคถูกจับกุม กักขังในที่คุมขังเดี่ยว และต่อมาจึงย้ายไปที่ค่ายกักกันของนาซี อย่างไรก็ดี เขาได้รับอิสรภาพใน ค.ศ. 1945 และใช้เวลาชีวิตช่วงสุดท้ายที่สถาบันการศึกษาในสหรัฐ ชุชนิคได้รับสัญชาติอเมริกันใน ค.ศ. 1956 และถึงแก่อสัญกรรมใน ค.ศ. 1977
วัดเขาวงกฎ

วัดเขาวงกฎ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามแจง อำเภอบ้านหมี่ จังหวัดลพบุรี มีพื้นที่ตั้งวัดราว 50 ไร่ 3 งาน (มีพื้นที่แนวสันเขาทั้งสามด้าน) เนื้อที่ออกโฉนด 32 ไร่ 2 งาน 33 ตารางวา
วัดเขาวงกฎเดิมเป็นที่พักสงฆ์ทิ้งร้างอยู่ เมื่อประมาณ พ.ศ. 2460 หลวงพ่อเพา พุทธสโร เห็นว่าเป็นที่สงบ จึงมีการตั้งวัดระบุการตั้งวัด พ.ศ. 2460 ได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2471
อาคารเสนาสนะและสิ่งก่อสร้างที่สำคัญ ได้แก่ อุโบสถสร้างเมื่อ พ.ศ. 2471 โดยมีขนาดกว้าง 6 เมตร ยาว 12 เมตร มีพระพุทธไสยาสน์องค์ใหญ่ตั้งประดิษฐานอยู่เชิงเขาทางทิศตะวันตก มีเรือสำเภาอยู่ปากทางเข้าซึ่งใกล้กับเสาหงส์ เป็นที่ประดิษฐานรอยพระพุทธบาทจำลอง มีสมเด็จหลวงพ่อเมตตา (พระพิชิตมาร) ที่จำลองมาจากประเทศอินเดีย ในมณฑปมีรูปหล่อหลวงพ่อเพา ซึ่งเป็นผู้สร้างวัดเขาวงกฎขึ้นมา ปราสาทตรีมุขเป็นที่เก็บรักษาสังขารในโลงแก้วของหลวงพ่อเจริญ อดีตเจ้าอาวาสวัด บนยอดเขามีพระนาคปรกทิพยมุนีคีรีวงกฎ ประดิษฐานอยู่ ใกล้อุโบสถมีถ้ำค้างคาวที่ใหญ่ที่สุดในจังหวัดลพบุรี ภายในถ้ำมีค้างคาวนับล้านตัวและลิงแสม
พระยาไกรเพ็ชร์รัตนสงคราม (แฉ่ บุนนาค)

มหาอำมาตย์โท พระยาไกรเพชรรัตนสงคราม นามเดิม แฉ่ บุนนาค (19 ตุลาคม พ.ศ. 2395 – 30 พฤษภาคม พ.ศ. 2456) เป็นขุนนางชาวไทย เคยดำรงตำแหน่งสมุหเทศาภิบาลมณฑลราชบุรี, สมุหเทศาภิบาลมณฑลนครสวรรค์ และผู้ว่าราชการจังหวัดสมุทรสงคราม มีศักดิ์เป็นพี่ชายต่างมารดาของพระยาสุริยานุวัตร (เกิด บุนนาค) อดีตเสนาบดีว่าการกระทรวงพระคลังมหาสมบัติและกระทรวงโยธาธิการ
ประวัติ.
พระยาไกรเพชรรัตนสงคราม (แฉ่ บุนนาค) เกิดเมื่อวันที่ 19 ตุลาคม พ.ศ. 2395 เป็นบุตรของพระยามนตรีสุริยวงศ์ (ชุ่ม บุนนาค) และเจ้าคุณหญิงเป้า มีพี่น้องร่วมบิดามารดารวม 3 คน
และมีพี่น้องร่วมบิดาหลายคนรวมถึงมหาอำมาตย์เอก พระยาสุริยานุวัตร (เกิด บุนนาค) เสนาบดีว่าการกระทรวงพระคลังมหาสมบัติและกระทรวงโยธาธิการ
ท่านเรียนวิชาในสำนักนี้ กระทรวงกลาโหม พระยาเทพวรชุน (ปั้น) ซึ่งยังดำรงตำแหน่งหลวงชาติสุรินทร์เป็นครู เรียนอยู่ 4 ปี ได้ประกาศนียบัตร ในสมัยที่ยังไม่เคยมีผู้อื่นได้รับ ท่านอุปสมบทวัดพิชยญาติการาม พรรษา 1 จึงลาสิกขาบท
การทำงาน.
การรับราชการ.
พระยาไกรเพชรรัตนสงครามเข้ารับราชการในรัชกาลที่ 5 ในตำแหน่งโยธาอยู่ในกรมท่ากลาง ถึง พ.ศ. 2430 เป็นอุปทูตสยามในราชสำนักเซนต์เจมส์ กรุงลอนดอน ในสมัยที่พระยามนตรีสุริยวงศ์ (ชื่น บุนนาค) พี่ชายเป็นอัครราชทูตประจำประเทศอังกฤษ จนพ้นจากหน้าที่ได้ดำรงตำแหน่งเป็นปลัดทูลฉลอง กรมพระกลาโหม แล้วเป็นข้าหลวงผู้ว่าราชการเมืองสมุทรสงคราม เมื่อ พ.ศ. 2437 แล้วเป็นข้าหลวงเทศาภิบาลสำเร็จราชการมณฑลนครสวรรค์ เมื่อ พ.ศ. 2439 ครั้งสุดท้ายย้ายมาเป็นข้าหลวงเทศาภิบาลสำเร็จราชการมณฑลมณฑลราชบุรี เมื่อ พ.ศ. 2447 และรับราชการเรื่อยมาจนถึงแก่อนิจกรรม
พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานสัญญาบัตรเป็นองคมนตรี เมื่อ พ.ศ. 2453
ชีวิตครอบครัว.
พระยาไกรเพชรรัตนสงคราม (แฉ่ บุนนาค) มีบุตรรวม 14 คน โดยเป็นบุตรที่เกิดจากคุณหญิงฟอง (สกุลเดิม รัตนดิลก ณ ภูเก็ต) ธิดาของพระยาวิชิตสงคราม (ทัต รัตนดิลก ณ ภูเก็ต) ผู้ว่าราชการเมืองภูเก็ต มีบุตรธิดารวม 5 คน คือ
และมีบุตรกับคุณหญิงนิ่ม บุนนาค ธิดาของพระยามนตรีสุริยวงศ์ (ชุ่ม บุนนาค) และเป็นน้องสาวต่างมารดาของท่าน มีบุตรธิดารวม 6 คน
ถึงแก่อนิจกรรม.
พระยาไกรเพชรรัตนสงคราม (แฉ่ บุนนาค) ป่วยเป็นโรคปัสสาวะพิการ แล้วภายหลังเป็นโรคชรา โรคก็กำเริบตามลำดับ มีอาการบวมขี้นทั้งตัว เหลือกำลังของแพทย์ที่จะเยียวยา ครั้นถึงวันที่ 30 พฤษภาคม พ.ศ. 2456 เวลา 24.00 น. เศษ พระยาไกรเพชรรัตนสงครามก็ถึงแก่อนิจกรรม สิริอายุได้ 61 ปี พระเจ้าบรมวงศ์เธอ กรมหลวงสรรพสิทธิประสงค์ เสด็จแทนพระองค์มาพระราชทานน้ำหลวงอาบศพ ได้รับพระราชทานโกศราชนิกูลสำหรับกับลอง ตั้งเหนือแว่นฟ้าสองชั้นเป็นเกียรติยศ
เครื่องราชอิสริยาภรณ์.
พระยาไกรเพชรรัตนสงคราม (แฉ่ บุนนาค) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
กิจการเคลื่อนที่ทางทะเล

กิจการเคลื่อนที่ทางทะเล  เป็นกิจการเคลื่อนที่ (Mobile service) ระหว่างสถานีชายฝั่งและสถานีเรือ หรือหรือระหว่างสถานีเรือ หรือระหว่างสถานีสื่อสารประจำเรือ (On-board communication stations) ที่เกี่ยวข้อง ซึ่งบริการนี้อาจถูกใช้งานโดยสถานียานช่วยชีวิต (Survival craft stations) และ สถานีวิทยุบอกตำแหน่งฉุกเฉิน (Emergency position-indicating radiobeacon stations)
การจัดหมวดหมู่.
กิจการวิทยุคมนาคมแบ่งประเภทตามระเบียบของข้อบังคับวิทยุของสหภาพโทรคมนาคมระหว่างประเทศ (ITU Radio Regulations) (มาตรา 1) ดังนี้ 
การจัดสรรคลื่นความถี่.
การจัดสรรความถี่วิทยุนั้น ถูกกำหนดตามมาตรา 5 ของข้อบังคับวิทยุของสหภาพโทรคมนาคมระหว่างประเทศ (เพิ่มเติมปี พ.ศ. 2555)
ในการปรับปรุงการใช้งานความถี่ร่วมกัน การจัดสรรของกิจการต่าง ๆ ส่วนใหญ่ที่มีการระบุไว้ในเอกสารได้ถูกรวบรวมไว้ในตารางการจัดสรรคลื่นความถี่ และการจัดสรรความถี่ระดับชาติ ซึ่งอยู่ในความรับผิดชอบของหน่วยงานที่กำกับดูแลการใช้ความถี่ของชาตินั้น ๆ โดยอาจจะกำหนดให้เป็นความถี่หลัก ความถีรอง ความถี่พิเศษ และความถี่ที่ใช้ร่วมกัน
อย่างไรก็ตาม การใช้งานความถี่ในทางการทหารบนย่านความถี่ที่ใช้งานสำหรับพลเรือน จะเป็นไปตามข้อบังคับวิทยุของสหภาพโทรคมนาคมระหว่างประเทศ ซึ่งในประเทศเนโท การใช้ความถี่ในทางทหารจะเป็นไปตามข้อตกลงร่วมกันในการใช้งานความถี่ของพลเรือนและทหารของเนโท (NATO Joint Civil/Military Frequency Agreement: NJFA)
เมดอินดิเอเอ็ม

เมดอินดิเอเอ็ม  เป็นสตูดิโออัลบั้มลำดับที่ห้าของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 13 พฤศจิกายน ค.ศ. 2015 โดยโคลัมเบียเรเคิดส์ และไซโกมิวสิก อัลบั้มนี้ยังเป็นอัลบั้มแรกของวงหลังจากการจากไปของเซย์น แมลิก ซึ่งลาออกจากสมาชิกกลุ่มเมื่อวันที่ 25 มีนาคม ค.ศ. 2015 และเป็นอัลบั้มสุดท้ายของวงก่อนจะยุติกิจกรรมอย่างไม่มีกำหนดในเดือนมกราคม ค.ศ. 2016 โดยอัลบั้มมีสามซิงเกิลนำคือ "Drag Me Down" วางจำหน่ายเมื่อวันที่ 31 กรกฎาคม ค.ศ. 2015; "Perfect" วางจำหน่ายเมื่อวันที่ 16 ตุลาคม ค.ศ. 2015 และ "History" วางจำหน่ายเมื่อวันที่ 6 พฤศจิกายน ค.ศ. 2015 ทั้งสามซิงเกิลนี้ขึ้นสู่ 10 อันดับแรกในชาร์ตระดับชาติหลายชาร์ต
เมื่อวางจำหน่าย อัลบั้มนี้โดยทั่วไปได้รับตคำวิจารณ์ที่ดีจากนักวิจารณ์เพลง เปิดตัวที่อันดับหนึ่งในชาร์ตอัลบั้มแห่งสหราชอาณาจักร ด้วยยอดจำหน่าย 93,189 ชุด และเปิดตัวที่อันดับสองบนชาร์ต"บิลบอร์ด" 200 ในสหรัฐ โดยมียอดจำหน่ายเทียบเท่าอัลบั้ม 459,000 หน่วยในสัปดาห์แรก ซึ่ง 402,000 ชุดเป็นยอดจำหน่ายจริง ตามหลังอัลบั้ม"เพอร์เพิส"ของจัสติน บีเบอร์ ยอดจำหน่ายในสัปดาห์แรกของอัลบั้มสูงกว่าอัลบั้มก่อนหน้าคือ "โฟร์" ซึ่งทำยอดจำหน่ายเปิดตัวได้ 387,000 ชุดในปี ค.ศ. 2014 ซึ่งทำลายกระแสขวงบอยแบนด์ที่คาดการณ์ไว้ว่ายอดจำหน่ายของอัลบั้มจะลดลงติดต่อกัน นอกจากนี้ "เมดอินดิเอเอ็ม"เป็นอัลบั้มที่จำหน่ายเร็วที่สุดเป็นอันดับสองของปี 2015 ในสหราชอาณาจักร แซงหน้าอัลบั้ม "25" ของอะเดล ในหนึ่งสัปดาห์หลังจากออกอัลบั้ม ตามข้อมูลของสมาพันธ์ผู้ผลิตสิ่งบันทึกเสียงระหว่างประเทศ "เมดอินดิเอเอ็ม"เป็นอัลบั้มที่จำหน่ายดีที่สุดอันดับที่หกของปี 2015 ด้วยยอดจำหน่าย 2.4 ล้านชุดทั่วโลก
ชาร์ต.
<templatestyles src="Col-begin/styles.css"/>
พระยาศรีสุริยพาห (ทองดี ภีมะโยธิน)

มหาเสวกตรี พันเอก พระยาศรีสุริยพาห (นามเดิม ทองดี ภีมะโยธิน) (11 ตุลาคม 2422 – 23 เมษายน 2475) เป็นขุนนางและทหารบกชาวไทย เป็นอดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว อดีตเจ้ากรมยุทธศึกษาทหารบก อดีตรองอธิบดีกรมพระอัศวราช อดีตผู้บังคับการกองพลที่ 7 อดีตผู้บังคับการกองพลที่ 8 และเป็นต้นตระกูลภีมะโยธิน
ประวัติ.
มหาเสวกตรี พระยาศรีสุริยพาห เกิดเมื่อวันที่ 11 ตุลาคม 2422 เป็นบุตรชายของ ขุนวิสูตรอักษร (พุ่ม ภีมะโยธิน) ในระหว่างเกิดกบฏ ร.ศ. 130 เมื่อปี 2454 ท่านขณะดำรงตำแหน่งเป็นผู้บังคับการโรงเรียนนายร้อยชั้นประถม และพระวรวงศ์เธอ พระองค์เจ้าทศศิริวงศ์ ได้ร่วมกันจับกุมตัว ร้อยเอก นายแพทย์ ขุนทวยหาญพิทักษ์ (เหล็ง ศรีจันทร์) หัวหน้าคณะและผู้ก่อการคนอื่น ๆ
กิจการวิทยุคมนาคม

กิจการวิทยุคมนาคม  เป็นไปตามมาตรา 1 ข้อ 1.19 ของข้อบังคับวิทยุของสหภาพโทรคมนาคมระหว่างประเทศ (ITU Radio Regulations: ITU RR) ซึ่งกำหนดว่า "กิจการ...ที่เกี่ยวข้องกับการส่ง การปล่อย และ/หรือ การรับคลื่นวิทยุเพื่อวัตถุประสงค์ด้านการโทรคมนาคมโดยเฉพาะ"
วิทยุคมนาคมถูกแบ่งออกเป็นวิทยุคมนาคมในอวกาศและบนภาคพื้น โดยวิทยุคมนาคมในอวกาศถูกกำหนดไว้ในข้อบังคับวิทยุฯ ว่า มาตรา 1 ข้อ 1.8 ระบุว่า "วิทยุคมนาใด ๆ ที่เกี่ยวข้องกับการใช้สถานีอวกาศตั้งแต่หนึ่งแห่งขึ้นไป หรือการใช้ดาวเทียมในการสะท้อนกลับหรือวัตถุอื่นในอวกาศตั้งแต่หนึ่งดวงขึ้นไป" ส่วนวิทยุคมนาคมภาคพื้นได้ให้คำจำกัดความไว้ว่า "วิทยุคมนาคมใด ๆ นอกเหนือจากวิทยุคมนาคมอวกาศ หรือวิทยุดาราศาสตร์"
ในแต่ละประเทศจะมีหน่วยงานที่คอยกำกับดูแลกิจการวิทยุคมนาคม ทั้งในด้านของการใช้ความถี่และด้านของอุปกรณ์ส่งสัญญาณ โดยหน่วยงานนั้นมักจะเป็นสมาชิกของสหภาพโทรคมนาคมระหว่างประเทศด้วย ซึ่งอาจจะยึดตามข้อบังคับวิทยุของสหภาพฯ หรืออาจจะกำหนดกิจการอื่น ๆ เพิ่มเติมขึ้นมาได้
การแบ่งประเภท.
ส่วนที่ 3 ของมาตรา 2 ของข้อบังคับวิทยุของสหภาพโทรคมนาคมระหว่างประเทศ กำหนดคำจำกัดความของกิจการวิทยุเป็น 40 ประเภท โดยมีกิจการต่าง ๆ เช่น กิจการประจำที่ กิจการเคลื่อนที่ กิจการเคลื่อนที่ทางบก กิจการวิทยุกระจายเสียงและวิทยุโทรทัศน์ กิจการความถี่มาตรฐานและสัญญาณเวลา กิจการดาวเทียมต่าง ๆ รวมถึงให้คำจำกัดความของวิทยุดาราศาสตร์ ซึ่งหมายถึง "กิจการที่เกี่ยวข้องกับการใช้วิทยุดาราศาตร์" กิจการวิทยุดาราศาสตร์ไม่ใช่กิจการวิทยุคมนาคม แต่เป็นกิจการที่เกี่ยวข้องกับการใช้วิทยุดาราศาสตร์เท่านั้น
กิจการย่อยและการกำหนดเอง.
กิจการบางชนิดเป็นส่วนย่อยของกิจการอื่น ตัวอย่างเช่น กิจการเคลื่อนที่ทางบกถือว่าเป็นสาขาหนึ่งของกิจการเคลื่อนที่ ซึ่งครอบคลุมหมดทั้งการเคลื่อนที่ทางบก ทางเรือ และทางอากาศ ซึ่งกิจการวิทยุคมนาคมภาคพื้นดินหลายประเภทมีการบริการวิทยุคมนาคมอวกาศ เช่น กิจการวิทยุกระจายเสียงและวิทยุโทรทัศน์ และ กิจการวิทยุกระจายเสียงและวิทยุโทรทัศน์ผ่านดาวเทียม
ส่วนแยกย่อยเพิ่มเติมของกิจการต่าง ๆ ในระดับสากลอาจจะถูกกำหนดเพิ่มเติมขึ้นมาได้ในระดับประเทศ เช่น ภายในกิจการเคลื่อนที่ทางบก ประเทศนั้น ๆ อาจจะเลือกที่จะกำหนดกิจการอื่นเพิ่มเติม เช่น กิจการเพจจิ้ง กิจการวิทยุสื่อสารสองทาง กิจการโทรคมนาคม กิจการวิทยุเคลื่อนที่ทรังก์ เป็นต้น ซึ่งคำจำกัดความของแต่ละส่วนย่อยเหล่านี้จะขึ้นอยู่กับลักษณะของกิจการนั้น ๆ มากกว่าที่จะอ้างอิงกิจการวิทยุคมนาคมในระดับสากล ซึ่งในอีกความหมายหนึ่ง "กิจการ" (Service) สามารถใช้งานได้ในสองลักษณะที่แตกต่างกันได้ ไม่ว่าจะในรูปแบบของการกำหนดเฉพาะในประเทศนั้น ๆ โดยมีข้อยกเว้นบางข้อที่ได้รับการยกเว้นจากข้อบังคับวิทยุฯ ซึ่งการใช้คลื่นความถี่จะต้องสอดคล้องกับคำจำกัดความสากลของกิจการวิทยุ
ส้มจัฟฟา

ส้มจัฟฟา  หรือที่รู้จักในชื่อ ส้มชามูตี  เป็นพันธุ์ส้มที่มีเมล็ดน้อยและมีเปลือกแข็งจึงเหมาะแก่การส่งออกเป็นอย่างยิ่ง
พันธุ์ส้มนี้ได้รับการพัฒนาโดยเกษตรกรชาวอาหรับในช่วงกลางศตวรรษที่ 19 โดยได้ชื่อมาจากเมืองจัฟฟา ซึ่งเป็นสถานที่ที่ผลิตเพื่อการส่งออกเป็นครั้งแรก ในอดีตส้มจัฟฟาเป็นส้มที่เป็นสินค้าส่งออกหลักของเมือง ควบคู่ไปกับส้มไร้เมล็ดและส้มซ่า ซึ่งเป็นหนึ่งในสามพันธุ์หลักของผลไม้ที่ปลูกในแถบทะเลเมดิเตอร์เรเนียน ยุโรปตอนใต้ และตะวันออกกลาง ปัจจุบันส้มจัฟฟาปลูกในไซปรัส อิรัก อิสราเอล ปาเลสไตน์ เลบานอน ซีเรีย จอร์แดน และตุรกี
วานร (ศาสนาฮินดู)

ในศาสนาฮินดู วานร  อาจหมายถึงลิง หรือเผ่าพันธุ์มนุษย์ที่อาศัยในป่า
ในมหากาพย์ "รามายณะ" กลุ่มวานรได้ช่วยเหลือพระรามในการปราบราวณะ (ทศกัณฐ์) โดยทั่วไปมักแสดงภาพวานรเป็นว่าลิงที่รูปร่างเหมือนมนุษย์ หรือเป็นสิ่งมีชีวิตที่คล้ายมนุษย์ 
นิรุกติศาสตร์.
มีสามทฤษฎีหลักเกี่ยวกับนิรุกติศาสตร์ ของคำว่า "วานร":
เอกลักษณ์.
แม้คำว่า "วานร" จะมีความหมายว่า "ลิง" มาเป็นเวลาหลายปี และวานรมักถูกนำเสนอในรูปลิงในศิลปะประชานิยม แต่เอกลักษณ์ที่แท้จริงนั้นไม่แน่ชัด ใน"รามายณะ" วานรเป็นผู้มีความสามารถในการแปลงร่าง
ชาวมีดซ์

ชาวมีดซ์  เป็นชาวอิหร่านโบราณซึ่งพูดภาษาเมเดียและอาศัยอยู่บริเวณที่เรียกว่า เมเดีย ระหว่างทางตะวันตกและทางเหนือของอิหร่าน ราว 11 ศตวรรษก่อนคริสตศักราช ได้อาศัยอยู่ภูมิภาคแถบภูเขาทางทิศตะวันตกเฉียงเหนือของอิหร่านและตะวันออกเฉียงเหนือและตะวันออกของภูมิภาคเมโสโปเตเมียในบริเวณใกล้กับเอกบาทานา (ปัจจุบันคือแฮเมดอน) การรวมตัวเป็นเผ่าในอิหร่านนั้นเชื่อว่าเกิดขึ้นในช่วง 8 ศตวรรษก่อนคริสตศักราช ในช่วง 7 ศตวรรษก่อนคริสตศักราช ชาวอิหร่านตะวันตกและพื้นที่อื่น ๆ ทั้งหมดถูกปกครองโดยชาวมีดซ์ แต่สถานที่ตั้งทางภูมิศาสตร์ขยายไปถึงที่ใดนั้นยังไม่แน่ชัด
ถึงแม้ชาวมีดซ์จะเป็นที่รู้จักกันทั่วไปว่ามีสถานที่สำคัญทางประวัติศาสตร์ในตะวันออกใกล้โบราณ แต่ชาวมีดซ์ก็ไม่ทิ้งหลักฐานเป็นลายลักษณ์อักษร มีเพียงแหล่งข้อมูลจากต่างชาติอย่าง อัสซีเรีย, บาบิโลเนีย, อาร์มีเนีย และกรีก รวมถึงโบราณสถานอิหร่านซึ่งเชื่อว่าได้รับการปกครองโดยชาวมีดซ์
หลักฐานที่เกี่ยวของกับชาวมีดซ์ได้รับการบันทึกโดยเฮอรอโดทัสซึ่งได้ให้ภาพเกี่ยวกับคนที่มีอำนาจมาก เป็นผู้ที่ก่อตั้งจักรวรรดิในช่วงเริ่มต้นเมื่อ 7 ศตวรรษก่อนคริสตศักราช จนมาสิ้นสุดในช่วง 550 ปีก่อนคริสตศักราช ซึ่งได้ทำให้จักรวรรดิอัสซีเรียล่มสลาย และเป็นคู่แข่งอันมีอำนาจกับอาณาจักรลิเดียและบาบิโลเนีย
คาร์โล รีโกลี

คาร์โล รีโกลี (7 พฤศจิกายน 2426 – 14 ธันวาคม 2507) เป็นจิตรกรชาวอิตาลีที่เดินทางเข้ามาทำงานในสยามตั้งแต่ปลายรัชสมัยพระบาทสมเด็จพระจุลจอมเกล้าเจ้าอยู่หัว
ประวัติ.
คาร์โล รีโกลี เกิดเมื่อวันที่ 7 พฤศจิกายน 2426 ที่เมืองเซสโต ฟิออเรนติโน เป็นบุตรคนที่ 3 ในบรรดาพี่น้อง 5 คนของ โจซาฟิต รีโกลี กับ ปัลมิรา อินโนเซนติ โดยครอบครัวของเขาจัดเป็นครอบครัวที่มีฐานะ มีอันจะกิน เดิมครอบครัวจะให้เขาออกบวชเป็นพระในศาสนาคริสต์ตามธรรมเนียม
แต่เนื่องจากเมืองเซสโต ฟิออเรนติโน บ้านเกิดของเขาเป็นแหล่งผลิตเครื่องกระเบื้องพอร์ซเลนและเซรามิคที่สำคัญและตั้งอยู่ใกล้กับสถานที่สำคัญทางศาสนา ประวัติศาสตร์ และศิลปะมากมาย เขาจึงเบนเข็มจากสายศาสนาเข้าสู่สายศิลปิน
รับราชการในสยาม.
รีโกลีได้รับการชักชวนจากกาลีเลโอ กีนี จิตรกรชื่อดังให้เข้ามาทำงานในสยามในปลายรัชสมัยพระบาทสมเด็จพระจุลจอมเกล้าเจ้าอยู่หัว ทั้งสองเดินทางถึงสยามในปี 2453 ซึ่งงานแรกของรีโกลีที่ได้รับมอบหมายคือวาดภาพพระราชกรณียกิจของพระมหากษัตริย์ในราชวงศ์จักรี ทั้ง 6 รัชกาลบนโดมในพระที่นั่งอนันตสมาคม นอกจากนี้เขายังต้องวาดภาพจากพระเวสสันดรชาดก แบบเฟรสโกหรือปูนเปียกบนผนังในพระอุโบสถวัดราชาธิวาสราชวรวิหาร ที่ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ตกแต่งพระราชวัง และวาดภาพเหมือนบุคคลสำคัญอีกด้วย นอกจากนี้รีโกลียังเป็นอาจารย์ถ่ายทอดวิชาให้กับเหม เวชกร จิตรกรชื่อดังและราชาเรื่องผีของไทย
เดินทางกลับอิตาลี.
รีโกลีเดินทางออกจากสยามในช่วงก่อนเกิดสงครามโลกครั้งที่ 2 กลับไปพำนักที่บ้านเกิดและถึงแก่กรรมเมื่อวันที่ 14 ธันวาคม 2507 ขณะอายุได้ 81 ปี
โรงพยาบาลอินเตอร์เมดิคัล แคร์ แอนด์ แล็บ

บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน)  บริษัทประกอบธุรกิจดำเนินกิจการโรงพยาบาลเอกชนเฉพาะทางด้าน อาชีวเวชศาสตร์ จัดตั้งเมื่อ พ.ศ. 2539 ภายใต้ชื่อ "โรงพยาบาลอินเตอร์เมดฯ" มีสำนักงานใหญ่อยู่ที่ถนนบางแวก กรุงเทพมหานคร มีสาขาจำนวน 5 แห่ง ได้แก่ สาขาราชพฤกษ์ สาขาปทุมธานี สาขาชลบุรี (อำเภอเมืองชลบุรี) สาขาชลบุรี 2 (อำเภอพานทอง) และสาขาระยอง
พ.ศ. 2565 บริษัทได้เปลี่ยนชื่อโรงพยาบาลประชาพัฒน์เป็น "โรงพยาบาล IMH ธนบุรี" โดยมีการเปิดคลินิกในเครือโรงพยาบาล IMH ธนบุรี เพิ่มขึ้นอีก 4 แห่งในเขตธนบุรี ในปีเดียวกันได้จัดตั้งบรษัทย่อยอีก 1 บริษัท คือ บริษัท โรงพยาบาล ไอเอ็มเอช แบริ่ง จำกัด (หรือ โรงพยาบาล IMH แบริ่ง) ซึ่งจะเปิดบริการโรงพยาบาล พ.ศ. 2568 นอกจากนี้ยังมีบริษัทในเครือคือ บริษัทแอคคิวฟาส แล็บ เซ็นเตอร์ จำกัด ดูด้านการวิเคราะห์แล็บ เลือด และสารเคมี 
พ.ศ. 2566 บริษัทได้เข้าซื้อหุ้นโรงพยาบาลมเหสักข์ ย่านสีลม ในสัดส่วน 90.77% ของหุ้นทั้งหมด ทั้งนี้ยังจดทะเบียน บริษัทโรงพยาบาล ไอเอ็มเอช สีลม จำกัด (โรงพยาบาล IMH สีลม) เพื่อรองรับการปรับโครงสร้างกิจการ
บริษัทย่อย.
จากข้อมูลรายงานประจำปี 2565 มีข้อมูลดังนี้
นายจ่ายวด (ปาณี ไกรฤกษ์)

จ่า นายจ่ายวด (ปาณี ไกรฤกษ์) (ป. 2440–27 ธันวาคม 2462) เป็นข้าราชสำนักชาวไทย เป็นมหาดเล็กในพระบาทสมเด็จพระมงกุฎเกล้าเจ้าอยู่หัว
ประวัติ.
นายจ่ายวดเกิดเมื่อราวปี 2440 เป็นบุตรชายคนที่ 2 ของเจ้าพระยามหิธร (ลออ ไกรฤกษ์) อดีตราชเลขาธิการ และอดีตรัฐมนตรีว่าการกระทรวงยุติธรรม ที่เกิดกับท่านผู้หญิงกลีบ มหิธร มีพี่น้องร่วมมารดาอีก 11 คน เมื่อจบการศึกษาจากโรงเรียนมหาดเล็กหลวง ในปี 2458 ก็ได้เข้ารับราชการในตำแหน่ง มหาดเล็กรับใช้ชั้นใหญ่ เทียบเท่ายศ ว่าที่นายร้อยตรี ในกองทัพบก ก่อนจะก้าวหน้าขึ้นอย่างรวดเร็วจนได้รับพระราชทานยศและบรรดาศักดิ์เป็น จ่า นายจ่ายวด
จ่า นายจ่ายวด ถึงแก่กรรมเนื่องจากอุบัติเหตุทางรถมอเตอร์ไซค์เมื่อวันที่ 27 ธันวาคม 2462 ขณะอายุเพียงประมาณ 22 ปี ซึ่งในการนี้ พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินไปพระราชทานเพลิงศพนายจ่ายวด ที่วัดราชาธิวาสราชวรวิหารเมื่อวันอังคารที่ 20 เมษายน 2463
อนุสรณ์.
ในวันที่ 30 ธันวาคม 2462 หรือ 3 วันหลังจากที่นายจ่ายวดถึงแก่กรรม พระบาทสมเด็จพระมงกุฎเกล้าเจ้าอยู่หัวได้พระราชทานเงินบำรุงสภากาชาดสยามจำนวน 3,000 บาทเพื่ออุทิศพระราชกุศลพระราชทานแก่นายจ่ายวด
เกียรติยศ.
จ่า นายจ่ายวด (ปาณี ไกรฤกษ์) ได้รับพระราชทานเครื่องราชอิสริยาภรณ์และเหรียญดังต่อไปนี้
เพื่อน(ไม่)สนิท

เพื่อน(ไม่)สนิท  เป็นภาพยนตร์ไทยแนวตลกดราม่าเล่าเกี่ยวกับเรื่องราวของวัยรุ่น ความฝัน และหนังสั้น สร้างโดย เฮาส์ตันฟิล์มแบงค็อก จัดจำหน่ายโดย จีดีเอช ห้าห้าเก้า กำกับภาพยนตร์โดย อัตตา เหมวดี อำนวยการสร้างโดยวรรณฤดี พงษ์สิทธิศักดิ์ และนัฐวุฒิ พูนพิริยะ จากภาพยนตร์ฉลาดเกมส์โกง นำแสดงโดย อันโทนี่ บุยเซอเรท์, พิสิฐพล เอกพงศ์พิสิฐ, ธิติยา จิระพรศิลป์, ธนกร ติยานนท์ และ ณัฐทิชา จันทรวารีเลขา กำหนดฉายวันที่ 26 ตุลาคม พ.ศ. 2566
เพื่อน(ไม่)สนิทยังได้รับเลือกจากสมาพันธ์สมาคมภาพยนตร์แห่งชาติเป็นตัวแทนภาพยนตร์ไทยเข้าชิงรางวัลออสการ์ ครั้งที่ 96 ในสาขาภาพยนตร์ต่างประเทศยอดเยี่ยม ซึ่งจะมีขึ้นในปี พ.ศ. 2567 ณ นครลอสแอนเจลิส ประเทศสหรัฐอเมริกา
เรื่องย่อ.
เป้ เด็ก ม.6 ที่กำลังถูกพ่อกดดันในการสอบเข้ามหาวิทยาลัย ได้รู้ข่าวการรับนักศึกษาเข้าเรียนโดยการทำหนังสั้นส่งประกวด เขาจึงเกิดไอเดียในการนำเรื่องของ โจ เพื่อน(ไม่)สนิทที่นั่งโต๊ะติดกัน แต่ดันโชคร้ายเสียชีวิตจากอุบัติเหตุ มาทำเป็นหนังสั้นด้วยความเชื่อที่ว่า "ทำหนังเกี่ยวกับคนที่จากไป ยังไงแม่งก็ซึ้ง" แต่เรื่องก็ไม่ง่ายอย่างที่คิด เพราะเป้ไม่มีความรู้เกี่ยวกับการทำหนังเลย แถมยังเจออุปสรรคจาก โบเก้ เพื่อนสนิทตัวจริงของโจ ที่โชว์สปิริตเสนอตัว ขอมาช่วยทำหนังสั้นเรื่องนี้แบบที่เป้ไม่รู้ว่าจะปฏิเสธยังไงดี ภารกิจในการทำหนังสั้นที่มีอนาคตของเป้เป็นเดิมพันจึงเริ่มต้นขึ้น โดยได้รับความช่วยเหลือจากคณะเด็กเนิร์ดหนังประจำห้องโสต ท่ามกลางการรับรู้ของคนทั้งโรงเรียนและแรงกดดันจากครอบครัวของโจ ที่เฝ้ารอชมผลงานหนังสั้นสุดประทับใจของคนที่จากไป แต่ในเวลาเดียวกัน การถ่ายหนังสั้นให้เพื่อนไม่สนิทของเป้ครั้งนี้ กลับทำให้เขาได้ค้นพบ ความลับ อะไรบางอย่างที่โจซ่อนเอาไว้ ซึ่งอาจจะกระทบต่อความทรงจำ และก้อนความสัมพันธ์ที่อยู่ในใจ ซึ่งพวกเขาเคยมีให้เพื่อนคนสำคัญคนนี้ไปตลอดกาล
นักแสดง.
รายชื่อนักแสดงนำ
ณัฐภัทร จิรภาวสุทธิ์

ณัฐภัทร จิรภาวสุทธิ์ ชื่อเล่น ไบร์ท (เกิด 12 เมษายน พ.ศ. 2542) เป็นนักแสดงชาวไทย เริ่มเข้าสู่วงการบันเทิงจากเวทีการประกวด Smart Boy 2016 และเป็น 1 ในรอบ 12 คนสุดท้าย ปัจจุบันเป็นนักแสดงในสังกัดช่อง 7 HD
ประวัติ.
ณัฐภัทร เกิดเมื่อวันที่ 12 เมษายน พ.ศ. 2542 ที่กรุงเทพมหานคร ด้านการศึกษา จบการศึกษาระดับชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล ปัจจุบันสำเร็จการศึกษาระดับปริญญาตรีจากคณะนวัตกรรมสื่อสารสังคม มหาวิทยาลัยศรีนครินทรวิโรฒ
ในวงการบันเทิง.
ณัฐภัทรเริ่มเข้าสู่วงการบันเทิงไทยจากเวทีการประกวด Smart Boy 2016 และได้เข้ารอบเป็น 1 ใน 12 คนสุดท้าย จึงได้เซ็นสัญญาเป็นนักแสดงในสังกัดช่อง 7HD มีผลงานละครเรื่องแรก "บาปบริสุทธิ์ Live" ในฐานะนักแสดงรับเชิญ 
ในปี พ.ศ. 2562 ณัฐภัทรมีผลงานละครเรื่อง "มาดามบ้านนา" รับบทเป็น "บ่อน" แสดงคู่กับ ชาลีน่า ไบเล่ย์ ต่อในปี พ.ศ. 2563 ณัฐภัทรมีผลงานละครเรื่อง "กาเหว่า" รับบทเป็น "ไม้" และตามด้วย "สะใภ้อิมพอร์ต" รับบทเป็น "พัฒน์ ไพรรักษา" เป็นน้องชายของ "ดล ไพรรักษา" และ ริน ไพรรักษา" รับบทโดย มิกค์ ทองระย้า และ ใจบัว ฮิดดิง
ในปี พ.ศ. 2565 ณัฐภัทรมีผลงานละครเรื่อง "พยัคฆ์ร้ายนายกุหลาบ" รับบทเป็น "สอง" แสดงคู่กับ "วรรณรดา เพชรชำนาญ" และในปี พ.ศ. 2566 ณัฐภัทรมีผลงานละครเรื่อง "เภตรานฤมิต" รับบทเป็น "ชั่ง"
ภาษาดาร์ต

ดาร์ต (Dart) เป็นภาษาโปรแกรมที่ออกแบบโดย Lars Bak และ Kasper Lund และพัฒนาโดยกูเกิล สามารถใช้ในการพัฒนาโปรแกรมประยุกต์บนเว็บ และ แอปมือถือ ตลอดจนแอปพลิเคชันเซิร์ฟเวอร์ และ แอปพลิเคชันเดสก์ท็อป
ดาร์ตเป็นภาษาเชิงวัตถุอิงคลาส และมีการเก็บขยะ ที่มีวากยสัมพันธ์แบบภาษาซี ดาร์ตสามารถทำการคอมไพล์ออกมาเป็นรหัสเครื่อง, จาวาสคริปต์ หรือ WebAssembly รุ่นล่าสุดของภาษาดาร์ตคือรุ่น#เปลี่ยนทาง 
ความเป็นมา.
ดาร์ตได้รับการเปิดตัวในการประชุม GOTO ใน ออร์ฮูส ประเทศเดนมาร์ก ระหว่างวันที่ 10-12 ตุลาคม พ.ศ. 2554 Lars Bak และ Kasper Lund เป็นผู้ก่อตั้งโครงการดาร์ต ดาร์ต 1.0 เปิดตัวเมื่อวันที่ 14 พฤศจิกายน 2556
ดาร์ต 2.0 ได้รับการเปิดตัวในเดือนสิงหาคม 2561 โดยมีการเปลี่ยนแปลงภาษารวมถึงระบบชนิดข้อมูล
การป้องกันตัวชี้ที่เป็นโมฆะ.
ตั้งแต่เวอร์ชัน 2.12 เป็นต้นไป ภาษาดาร์ตมีการป้องกันตัวชี้ที่เป็นโมฆะ  สิ่งนี้เป็นการรับประกันว่าตัวชี้ที่เป็นโมฆะจะไม่สามารถเกิดขึ้นได้ เว้นแต่จะได้รับอนุญาตอย่างจัดแจ้ง
ฟลัตเตอร์.
Google เปิดตัว Flutter สำหรับการพัฒนาแอพ ฟลัตเตอร์ถูกสร้างขึ้นโดยใช้ Dart, C, C++ และ Skia ฟลัตเตอร์เป็นเฟรมเวิร์ก UI ที่โอเพ่นซอร์สและหลายแพลตฟอร์ม ก่อน Flutter 2.0 นักพัฒนาสามารถกำหนดเป้าหมายได้เฉพาะ Android, iOS และเว็บเท่านั้น การเปิดตัว Flutter 2.0 เพิ่มการรองรับ macOS, Linux และ Windows ในรูปแบบเบต้า Flutter 2.10 เปิดตัวพร้อมการสนับสนุนการผลิต (production support) สำหรับ Windows และ Flutter 3 เปิดตัวการสนับสนุนการผลิตสำหรับแพลตฟอร์มเดสก์ท็อปทั้งหมด 
ตัวอย่าง.
ตัวอย่างโปรแกรมเฮลโลเวิลด์
void main {
 print('Hello, World!');
ลงกา

ลงกา หรือ ลังกา ([ˈləŋkaː]) เป็นเมืองปราการบนเกาะที่ปกครองโดยราวณะ (ทศกัณฐ์) ราชาแห่งอสูรในมหากาพย์"รามายณะ"และ"มหาภารตะ" เมืองตั้งอยู่ในที่ราบสูงระหว่างยอดเขาสามยอดที่มีชื่อเรียกว่าเขาตรีกูฏ กล่าวกันว่าเมืองลงกาโบราณถูกเผาทำลายโดยหนุมาน หลังราวณะถูกพระรามสังหารด้วยความช่วยเหลือของวิภีษณะ (พิเภก) น้องชายของราวณะ วิภีษณะจึงได้เถลิงราชย์เป็นราชาของลงกา กล่าวกันว่าทายาทของวิภิษณะยังคงปกครองอาณาจักรลงกาในยุคของปาณฑพ ใน"มหาภารตะ"ระบุว่าสหเทพแห่งพี่น้องปาณฑพได้มาเยือนอาณาจักรลงการะหว่างการทัพในภาคใต้เพื่อพิธีราชสูยะของยุธิษฐิระ กล่าวกันว่าวังของราวณะได้รับการอารักขาโดยช้างสี่งา
ขีดขิน

ขีดขิน หรือ กิษกินธา (Kiṣkindhā) เป็นอาณาจักรของวานรในศาสนาฮินดู ปกครองโดยราชาสุครีพน้องชายของพาลีในมหากาพย์สันสกฤต"รามายณะ" ตามมหากาพย์ของศาสนาฮินดู ขีดขินเป็นอาณาจักรที่สุครีพปกครองโดยมีหนุมานที่ปรึกษาเป็นผู้ช่วย
ในเตรตายุค ทั่วดินแดนอยู่ภายในป่าทัณฑกะซึ่งก่อตั้งโดยราชาทัณฑะ โอรสของอิกษวากุและทายาทของพระมนูไววัสวัตในสัตยยุค ซึ่งขยายมาจากสันเขาวินธยาไปยังคาบสมุทรอินเดียใต้ อาณาจักรนี้จึงถือเป็นอาณาจักรของวานร ในทวาปรยุค กล่าวกันว่าสหเทพแห่งพี่น้องปาณฑพไปเยือนอาณาจักรขีดขินในมหากาพย์"มหาภารตะ"ระหว่างการทัพในภาคใต้เพื่อรวบรวมบรรณาการสำหรับพิธีราชสูยะของยุธิษฐิระ
มิสเตอร์เพอร์เฟกต์ลีไฟน์

"มิสเตอร์เพอร์เฟกต์ลีไฟน์"  เป็นเพลงที่ประพันธ์และบันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ สำหรับอัลบั้มที่บันทึกใหม่ชุดแรกของเธอ "เฟียร์เลส (เทย์เลอร์เวอร์ชัน)" (2021) ซึ่งเป็นการบันทึกซ้ำอัลบั้มเดิมของเธอในปี 2008 เพลงนี้ผลิตโดยสวิฟต์และแจ็ก แอนโตนอฟฟ์ เป็นแนวเพลงคันทรีป็อปและป็อปร็อกที่มีเนื้อหาประพันธ์เกี่ยวกับความรู้สึกสับสนอลหม่านหลังจากที่ความสัมพันธ์รักได้พังทลายลง โดยใช้สมญานาม (antonomasia) และการเล่นคำที่กว้างขวาง นักวิจารณ์เพลงเลือกให้เป็นเพลงเด่นของอัลบั้ม โดยเห็นว่าบทประพันธ์ของเพลงมีไหวพริบและการผลิตที่ติดหู
"มิสเตอร์เพอร์เฟกต์ลีไฟน์" เปิดให้ดาวน์โหลดและสตรีมโดยไม่ได้ประชาสัมพันธ์ล่วงหน้าในวันที่ 7 เมษายน ค.ศ. 2021 ผ่านรีพับลิกเรเคิดส์ เป็นหนึ่งในหกเพลง "จากตู้นิรภัย" (From the Vault) ที่ยังไม่ได้เผยแพร่ใน"เฟียร์เลส (เทย์เลอร์เวอร์ชัน)" "มิสเตอร์เพอร์เฟกต์ลีไฟน์" ขึ้นสูงสุดที่อันดับ 30 บนชาร์ต"บิลบอร์ด"ฮอต 100 ของสหรัฐ และอันดับสองในชาร์ตฮอตคันทรีซองส์ เพลงนี้ยังขึ้นถึง 30 อันดับแรกของชาร์ตในออสเตรเลีย แคนาดา ไอร์แลนด์ นิวซีแลนด์ สิงคโปร์ และสหราชอาณาจักร การเปิดตัวมาพร้อมกับวิดีโอเนื้อเพลงที่เผยแพร่ในช่องยูทูบของสวิฟต์
กีฬาซอฟต์บอลในเวิลด์เกมส์ 2022

กีฬาซอฟต์บอลในเวิลด์เกมส์ 2022 จัดการแข่งขันเมื่อวันที่ 9–13 กรกฎาคม ค.ศ. 2022 ที่สนามกีฬาฮูเวอร์เมโทรโพลิตัน เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาปีนหน้าผาในเวิลด์เกมส์ 2022

กีฬาปีนหน้าผาในเวิลด์เกมส์ 2022 จัดการแข่งขันเมื่อวันที่ 14–16 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
มีนักปีนหน้าผา 59 คนจาก 17 ประเทศเข้าร่วมแข่งขัน
<templatestyles src="Div col/styles.css"/>
กีฬาสควอชในเวิลด์เกมส์ 2022

กีฬาสควอชในเวิลด์เกมส์ 2022 จัดการแข่งขันเมื่อวันที่ 13–17 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาซูโม่ในเวิลด์เกมส์ 2022

กีฬาซูโม่ในเวิลด์เกมส์ 2022 จัดการแข่งขันเมื่อวันที่ 9–10 กรกฎาคม ค.ศ. 2022 ที่หอประชุมบูทเวลล์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาชักเย่อในเวิลด์เกมส์ 2022

กีฬาชักเย่อในเวิลด์เกมส์ 2022 จัดการแข่งขันเมื่อวันที่ 14–16 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาสกีน้ำในเวิลด์เกมส์ 2022

กีฬาสกีน้ำในเวิลด์เกมส์ 2022 จัดการแข่งขันเมื่อวันที่ 14–16 กรกฎาคม ค.ศ. 2022 ที่อุทยานแห่งรัฐโอ๊คเมาน์เท่น เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
ประเทศทาจิกิสถานในโอลิมปิกฤดูร้อน 2024

ประเทศทาจิกิสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยสากล.
ผลการแข่งขันดังนี้
ประเทศเกาหลีเหนือในโอลิมปิกฤดูร้อน 2024

ประเทศเกาหลีเหนือ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 11 ของประเทศและการกลับมาของประเทศอย่างเป็นทางการในการแข่งขันโอลิมปิกฤดูร้อน หลังจากการถอนตัวในโอลิมปิกฤดูร้อน 2020 เนื่องจากการระบาดทั่วของโควิด-19
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยสากล.
ผลการแข่งขันดังนี้
ประเทศลิเบียในโอลิมปิกฤดูร้อน 2024

ประเทศลิเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 13 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1964
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศภูฏานในเอเชียนเกมส์ 2022

ประเทศภูฏาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กอล์ฟ.
ผลการแข่งขันดังนี้Tshendra was not able to advance from the second round.
เอ็งเงิลแบร์ท ด็อลฟูส

เอ็งเงิลแบร์ท ด็อลฟูส (4 ตุลาคม ค.ศ. 1892 – 25 กรกฎาคม ค.ศ. 1934) เป็นนักการเมืองฝ่ายขวาชาวออสเตรีย ผู้ซึ่งดำรงตำแหน่งนายกรัฐมนตรีออสเตรียในระหว่าง ค.ศ. 1932–1934 อันเป็นช่วงสมัยแห่งความวุ่นวายจากวิกฤตการณ์ทางการเมืองและสงครามกลางเมืองภายในประเทศ ทั้งยังเป็นรัฐมนตรีว่าการกระทรวงการเกษตรในหลายรัฐบาลตั้งแต่ต้นทศวรรษ 1930 ในช่วงที่เขาสู่อำนาจ ด็อลฟูสได้กระทำการยุบรัฐสภาประชาธิปไตยและปกครองประเทศภายใต้อำนาจเผด็จการ เขาถึงแก่อสัญกรรมจากการลอบสังหารโดยนักการเมืองนาซีออสเตรียในเดือนกรกฎาคม ค.ศ. 1934
ด็อลฟูสเกิดเมื่อ ค.ศ. 1892 เป็นบุตรชายของกรรมกรรายวัน เขาเติบโตในครอบครัวชาวนาคาทอลิกที่ใช้ชีวิตตามวิถีดั้งเดิม และได้รับการศึกษาในระดับมัธยมศึกษาที่โรงเรียนสอนศาสนา ซึ่งส่งเสริมความศรัทธาต่อนิกายโรมันคาทอลิกของด็อลฟูสอย่างลึกซึ้ง ในระดับอุดมศึกษา เขาเข้าเรียนต่อที่มหาวิทยาลัยเวียนนา ซึ่งทำให้ด็อลฟูสมีส่วนร่วมในองค์กรคาทอลิก ใน ค.ศ. 1914 เขาเข้าร่วมสงครามโลกครั้งที่หนึ่งในแนวรบอิตาลี และได้รับเครื่องราชอิสริยาภรณ์เป็นจำนวนมาก ในสมัยระหว่างสงคราม ด็อลฟูสเริ่มได้รับอิทธิพลทางความคิดแบบอนุรักษนิยมมากขึ้นเรื่อย ๆ และเมื่อเขาสำเร็จการศึกษาในระดับมหาวิทยาลัย เขาจึงเดินทางไปที่เยอรมนีเพื่อศึกษาการดําเนินงานของสหกรณ์การเกษตร และเข้าปฏิบัติงานในสหภาพชาวนาแห่งนีเดอร์เอิสเตอร์ไรช์ตั้งแต่ ค.ศ. 1922 จากนั้นด็อลฟูสจึงเข้าทำงานเป็นประธานสหพันธ์การรถไฟของรัฐ ซึ่งนับเป็นตำแหน่งระดับชาติครั้งแรกของเขา
ด็อลฟูสมีความสัมพันธ์กับพรรคสังคมคริสตชนเพียงเล็กน้อย จากการที่เขาเป็นผู้เชี่ยวชาญประเด็นด้านการเกษตร มีความอุตสาหะ และด้วยทัศนคติที่เปิดกว้างของด็อลฟูส ทำให้เขาสามารถเข้าหานักการเมืองหลายฝ่ายได้อย่างสะดวก และการขาดประสบการณ์ในตำแหน่งหัวหน้าบริษัทการรถไฟก่อนหน้านี้ ถือเป็นข้อได้เปรียบสำหรับเขาอย่างยิ่ง เนื่องจากทำให้เขาสามารถสร้างพันธมิตรของฝ่ายต่าง ๆ เพื่อเสริมสร้างการสนับสนุนของรัฐบาลได้
ด็อลฟูสเข้ารับตำแหน่งหัวหน้ารัฐบาลในเดือนพฤษภาคม ค.ศ. 1932 ท่ามกลางความไม่มั่นคงของพันธมิตรสังคมคริสตชน สันนิบาตกสิกรรม และกองกำลังฟาสซิสต์ไฮม์แวร์ ด้วยรัฐบาลของเขามีคะแนนเสียงนำหน้าฝ่ายค้านในรัฐสภาเพียงเล็กน้อยเท่านั้น ในช่วงก่อน ค.ศ. 1933 ด็อลฟูสถูกมองว่าเป็นหนึ่งในผู้นำที่มีความสายกลางที่สุด และการที่เขายินยอมเจรจากับฝ่ายค้านสังคมนิยมนั้นนำไปสู่การยุติระบบรัฐสภาประชาธิปไตยที่เกิดขึ้นหลังสงครามยุติ ในเดือนมีนาคม ค.ศ. 1933 ด็อลฟูสกระทำการยุบสภาล่างและเริ่มการปกครองประเทศโดยคำสั่ง ด็อลฟูสกลายเป็นที่ถกเถียงกันอย่างมากในหมู่นักวิชาการ จากเหตุที่เขาขึ้นเป็นประธานพันธมิตรที่ไม่มั่นคงระหว่างฟาสซิสต์ เผด็จการ และประชาธิปไตย เขามีความพยายามอย่างต่อเนื่องในการบรรลุข้อตกลงกับขบวนการชาติสังคมนิยม แต่ไม่ประสบความสําเร็จ
รัฐบาลของเขาต้องเผชิญกับภาวะเศรษฐกิจตกต่ำครั้งใหญ่ที่เลวร้ายที่สุดในประวัติศาสตร์ออสเตรีย แต่ด็อสฟูสก็สามารถแก้ไขสถานการณ์ทางเศรษฐกิจของประเทศให้กลับมาฟื้นตัวได้อย่างดี
ในเดือนพฤษภาคม ค.ศ. 1934 มีการประกาศใช้รัฐธรรมนูญฉบับใหม่ ซึ่งถือเป็นจุดเริ่มต้นอย่างเป็นทางการของระบอบเผด็จการที่เรียกขานกันว่า "ลัทธิฟาสซิสต์ออสเตรีย" ด็อลฟูสถึงแก่อสัญกรรมจากการลอบสังหารเมื่อวันที่ 25 กรกฎาคม ค.ศ. 1934 ในระหว่างความพยายามรัฐประหารที่ล้มเหลวของขบวนการชาติสังคมนิยม ซึ่งทำให้ในภายหลัง ตำแหน่งนายกรัฐมนตรีจึงตกมาเป็นของรัฐมนตรีว่าการกระทรวงยุติธรรมควร์ท ชุชนิค
การป้องกันตัวชี้ที่เป็นโมฆะ

การป้องกันตัวชี้ที่เป็นโมฆะ  หรืออาจเรียกว่าการป้องกันวอยด์  เป็นคุณสมบัติของภาษาโปรแกรมเชิงวัตถุ ว่าตัวชี้ใดๆ (หรือ reference ไปยังวัตถุใดๆ) จะไม่เป็นตัวชี้ที่เป็นโมฆะ (อาจเรียกว่า void หรือ null) เพราะถ้าหากโปรแกรมพยายามเรียกดูข้อมูลที่อยู่ที่ตัวชี้ (หรือ reference) เหล่านั้น จะสามารถทำให้เกิดเป็นสิ่งผิดปรกติ และ/หรือ ทำให้โปรแกรมล่มได้
การป้องกันตัวชี้ที่เป็นโมฆะคือการรับประกันเวลาคอมไพล์ ว่าจะไม่มีการขอดูข้อมูลที่อยู่ที่ตัวชี้ที่เป็นโมฆะโดยเด็ดขาด
ในภาษาโปรแกรม.
ความพยายามในช่วงแรกที่จะรับประกันการป้องกันตัวชี้ที่เป็นโมฆะคือการออกแบบ ภาษาSelf
ภาษาไอเฟล มีการป้องกันตัวชี้ที่เป็นโมฆะตามมาตรฐาน ISO - ECMA ของมัน การป้องกันตัวชี้ที่เป็นโมฆะของมันได้ถูกนำมาใช้ใน EiffelStudio โดยเริ่มจาก เวอร์ชัน 6.1 และใช้วากยสัมพันธ์สมัยใหม่ที่ขึ้นต้นด้วย เวอร์ชัน 6.4
ภาษา Spec# ซึ่งเป็นภาษาวิจัยจาก Microsoft Research มีแนวคิดเรื่อง "ชนิดข้อมูลที่ไม่สามารถเป็นโมฆะได้" ซึ่งกล่าวถึงการป้องกันตัวชี้ที่เป็นโมฆะ
ถึงแม้ว่าภาษาบนระบบดอตเน็ตและดอตเน็ตเฟรมเวิร์กมักจะมีการป้องกันตัวชี้ที่เป็นโมฆะ ภาษา F# ได้รับการยกเว้นจากการป้องกันตัวชี้ที่เป็นโมฆะ 
ภาษาซีชาร์ปจะตรวจสอบการป้องกันตัวชี้ที่เป็นโมฆะในเวลาคอมไพล์ตั้งแต่เวอร์ชัน 8 อย่างไรก็ตาม เพื่อให้เข้ากันได้กับภาษาเวอร์ชันที่เก่ากว่านั้น ผู้ใช้จะต้องเลือกใช้คุณลักษณะนี้ด้วยตนเอง แบบต่อโปรเจ็กต์หรือต่อไฟล์ 
ภาษาดาร์ต ของ Google ตรวจสอบการป้องกันตัวชี้ที่เป็นโมฆะตั้งแต่เวอร์ชัน 2.0 ในเดือนสิงหาคม 2018 
ยังมีภาษาอื่นๆ ที่ใช้"ชนิดข้อมูลที่ไม่สามารถเป็นโมฆะได้"โดยปริยาย เช่น ภาษาคอตลิน  ของบริษัท JetBrains, ภาษารัสต์, และภาษาสวิฟต์  ของ Apple.
ภาษาสคริปต์

ภาษาสคริปต์  คือภาษาโปรแกรมชนิดหนึ่งที่ใช้เขียนชุดคำสั่งที่ทำให้ระบบสามารถทำงานด้านต่าง ๆ ได้ และยังสามารถเรียนรู้และทำความเข้าใจได้ค่อนข้างง่ายดาย ซึ่งในการแปลภาษาสคริปต์มักจะแปลทีละคำสั่งด้วยอินเทอร์พรีเตอร์มากกว่าแปลทั้งโปรแกรมด้วยคอมไพเลอร์
ในภาษาสคริปต์จะประกอบด้วยชนิดข้อมูลพื้นฐาน (primitive) ที่มักเกี่ยวข้องกับการทำงานพื้นฐานหรือการเรียกใช้เอพีไอ ซึ่งภาษาสคริปต์ช่วยให้ชนิดข้อมูลเหล่านี้รวมกันเพื่อสร้างโปรแกรมที่ซับซ้อนขึ้นได้ โดยภาษาสคริปต์สามารถนำมาใช้สร้างหรือช่วยปรับปรุงประสิทธิภาพสภาพแวดล้อมต่าง ๆ ได้หลากหลาย ไม่ว่าจะเป็น ซอฟต์แวร์ประยุกต์ โปรแกรมแก้ไขข้อความ วิดีโอเกม และอีกมากมาย
ภาษาสคริปต์มีหลากหลายประเภท และมีหลากหลายขนาด และยังมีทั้งแบบที่ใช้งานทั่วไปและแบบที่ใช้งานเฉพาะด้าน บางครั้งภาษาสคริปต์ยังจัดเป็นภาษาโปรแกรมระดับสูงมาก (very high-level programming language) เนื่องจากมีความใกล้เคียงกับภาษามนุษย์เป็นอย่างมาก
แฮนด์ริตเทน

แฮนด์ริตเทน  เป็นสตูดิโออัลบั้มเปิดตัวของนักร้องชาวแคนาดา ชอว์น เมนเดส วางจำหน่ายเมื่อวันที่ 14 เมษายน ค.ศ. 2015 โดยไอแลนด์เรเคิดส์ เปิดตัวที่อันดับหนึ่งบนชาร์ต"บิลบอร์ด" 200 ในสหรัฐ ด้วยยอดจำหน่ายในสัปดาห์แรก 119,000 หน่วยเทียบเท่าอัลบั้ม โดย 106,000 ชุดเป็นยอดจำหน่ายจริง เป็นศิลปินอันดับที่ 10 ที่ติดชาร์ตเพลงที่มีอายุต่ำกว่า 18 ปี อัลบั้มนี้ประกอบด้วยซิงเกิล "Stitches" ซึ่งขึ้นถึง 5 อันดับแรกบน"บิลบอร์ด"ฮอต 100 ในสหรัฐ และอันดับหนึ่งบนชาร์ตซิงเกิลแห่งสหราชอาณาจักร การออกอัลบั้มใหม่ "แฮนด์ริตเทน (รีวิสิตเต็ด)" มีซิงเกิลติดอันดับ 20 อันดับแรกในสหรัฐ เพื่อประชาสัมพันธ์อัลบั้ม เมนเดสได้แสดงในรายการโทรทัศน์และรางวัลหลายรายการ ทัวร์คอนเสิร์ตสองรายการยังได้รับการสนับสนุนจากอัลบั้ม: ชอว์นเฟิร์สเฮดไลน์ส และชอว์นเมนเดสเวิลด์ทัวร์
ชาร์ต.
<templatestyles src="Col-begin/styles.css"/>
แอ็นสท์ รือดีเกอร์ ชตาเริมแบร์ค

เจ้าชาย แอ็นสท์ รือดีเกอร์ คามีโล ฟ็อน ชตาเริมแบร์ค (10 พฤษภาคม ค.ศ. 1899 – 15 มีนาคม ค.ศ. 1956) เป็นนักชาตินิยมและนักการเมืองชาวออสเตรียที่บทบาทสำคัญในการสนับสนุนลัทธิฟาสซิสต์ออสเตรียและการก่อตั้งระบอบเผด็จการฟาสซิสต์คริสตจักร (clerical fascist) ในประเทศช่วงสมัยระหว่างสงคราม เขาเดินทางลี้ภัยออกจากออสเตรียในช่วงการบุกครองประเทศของนาซี และเข้าร่วมกองทัพฝรั่งเศสเสรีและสหราชอาณาจักรเพื่อต่อต้านเยอรมนีในสงครามโลกครั้งที่สอง
ชตาเริมแบร์คเป็นผู้นำกองกำลังกึ่งทหารไฮม์แวร์และต่อมาเป็นผู้นำแนวร่วมปิตุภูมิ เขาดำรงตำแหน่งรัฐมนตรีในบุนเดิสราทระหว่าง ค.ศ. 1920–1930 เป็นรัฐมนตรีว่าการกระทรวงมหาดไทยใน ค.ศ. 1930 เป็นรองนายกรัฐมนตรีใน ค.ศ. 1934 และรักษาการตำแหน่งนายกรัฐมนตรีและผู้นำแนวร่วมปิตุภูมิในช่วงสั้น ๆ หลังจากเหตุการณ์ลอบสังหารเอ็งเงิลแบร์ท ด็อลฟูส ต่อมาชตาเริมแบร์คหมดศรัทธาต่อแนวทางสายกลางของรัฐบาลควร์ท ชุชนิค และถูกขับลงจากอำนาจใน ค.ศ. 1936 เมื่อกองกำลังไฮม์แวร์ระงับตัวลง และเขาลี้ภัยออกนอกประเทศหลังเหตุการณ์อันชลุสเพื่อหลีกเลี่ยงการตอบโต้กับพวกนาซี
ชตาเริมแบร์คลี้ภัยในสวิตเซอร์แลนด์ และเข้าร่วมฝ่ายสัมพันธมิตรตะวันตกในกองทัพอากาศฝรั่งเศสเสรีและสหราชอาณาจักรในช่วงต้นสงครามโลกครั้งที่สอง แต่เมื่อสหภาพโซเวียตเข้าร่วมฝ่ายสัมพันธมิตร จึงทำให้ชตาเริมแบร์คออกจากกองทัพ เพราะมองว่าโซเวียตนั้นชั่วร้ายเทียบเท่ากับนาซี เขาเดินทางไปที่อาร์เจนตินาและอาศัยอยู่ที่นั่นเป็นเวลาสิบสามปี ก่อนที่เขาจะเสียชีวิตระหว่างการเยือนออสเตรียใน ค.ศ. 1956